Tähtis õiguslik teade

|

52009PC0251

Ettepanek: Nõukogu otsus komisjonipoolse Euroopa Aatomienergiaühenduse ja India Vabariigi valitsuse vahelise koostöölepingu sõlmimise kohta termotuumasünteesienergeetikaalaste teadusuuringute valdkonnas  /* KOM/2009/0251 lõplik */

	[pic] | EUROOPA ÜHENDUSTE KOMISJON |Brüssel 29.5.2009KOM(2009) 251 lõplikEttepanek:NÕUKOGU OTSUSkomisjonipoolse Euroopa Aatomienergiaühenduse ja India Vabariigi valitsuse vahelise koostöölepingu sõlmimise kohta termotuumasünteesienergeetikaalaste teadusuuringute valdkonnasSELETUSKIRITeema: Komisjonipoolne Euroopa Aatomienergiaühenduse ja India Vabariigi valitsuse vahelise koostöölepingu sõlmimine termotuumasünteesienergeetika alaste teadusuuringute valdkonnas kooskõlas Euroopa Aatomienergiaühenduse asutamislepingu artikli 101 teise lõiguga.Nõukogu kiitis 22. juulil 2008 heaks direktiivid, et komisjon viiks lõpule läbirääkimised Euroopa Aatomienergiaühenduse (Euratom) ja India Vabariigi valitsuse vahelise koostöölepingu (edaspidi „leping”) sõlmimise kohta termotuumasünteesienergeetika alaste teadusuuringute ja arendustegevuse valdkonnas.Direktiivid põhinevad lepingu eelnõul, mida arutati ning mis kiideti heaks teaduse ja tuumaküsimuste ühise töörühma tasandil enne, kui nõukogu direktiivid A taseme otsusena heaks kiitis. Lepingu eelnõus ei tehtud läbirääkimiste käigus ühtegi olulist muudatust.Euratomi tuumasünteesienergeetikaalase teadusuuringute eriprogrammi nõuandekomitee toetas kavatsust sõlmida kõnealune leping.Euratomi puhul oleksid uue lepingu raames võimalikud järgmised koostöövormid, mis on:tehniliselt kooskõlas termotuumasünteesienergeetika alaste teadusuuringute puhul oluliste teaduslike ja tehnoloogiliste eesmärkidega, mis on sätestatud nõukogu 18. detsembri 2006. aasta otsuses, mis käsitleb Euroopa Aatomienergiaühenduse tuumaenergiaalase teadus- ja koolitustegevuse seitsmendat raamprogrammi (2007–2011);[1]finantseerimise suhtes kooskõlas lähtesummaga, mis nähti ette termotuumasünteesienergeetika alastele teadusuuringutele kõnealuse 18. detsembri 2006. aasta otsusega;kooskõlas termotuumasünteesienergeetika alaste teadusuuringute eelisvaldkonna teaduslike ja tehnoloogiliste eesmärkidega, mis on sätestatud nõukogu 19. detsembri 2006. aasta otsuses,[2] mis käsitleb Euroopa Aatomienergiaühenduse (Euratom) tuumaenergiaalase teadus- ja koolitustegevuse seitsmenda raamprogrammi (2007–2011) rakendamise eriprogrammi.Kavandatud lepingul ei ole ühenduse eelarvele rahalisi tagajärgi, sest kõnealuse lepingu raames toimub koostöö valdkondades, mis on ELi programmide osad ning mida rahastatakse seepärast asjaomastest rahastamiskavadest (nt komisjoni ja liikmesriikide vahelised assotsiatsioonilepingud, töötajate liikuvuse kokkulepe ning muud rahastamiskavad, mis on ette nähtud ELis teadusuuringute läbiviimiseks termotuumasünteesienergeetika valdkonnas).Komisjon peab sõlmima lepingu kooskõlas Euroopa Aatomienergiaühenduse asutamislepingu artikli 101 teise lõiguga.Eespool esitatut silmas pidades teeb komisjon ettepaneku, et nõukogu võtaks kooskõlas Euroopa Aatomienergiaühenduse asutamislepingu artikli 101 teise lõiguga vastu lisatud nõukogu otsuse ettepaneku eelnõu, milles käsitletakse komisjonipoolset Euroopa Aatomienergiaühenduse ja India Vabariigi valitsuse vahelise koostöölepingu sõlmimist termotuumasünteesienergeetika alaste teadusuuringute valdkonnas.  Ettepanek:NÕUKOGU OTSUSkomisjonipoolse Euroopa Aatomienergiaühenduse ja India Vabariigi valitsuse vahelise koostöölepingu sõlmimise kohta termotuumasünteesienergeetikaalaste teadusuuringute valdkonnasEUROOPA LIIDU NÕUKOGU,võttes arvesse Euroopa Aatomienergiaühenduse asutamislepingut, eriti selle artikli 101 teist lõiku,võttes arvesse komisjoni ettepanekutning arvestades järgmist:1.  Komisjon on vastavalt nõukogu 22. juuli 2008. aasta direktiividele pidanud läbirääkimisi Euroopa Aatomienergiaühenduse ja India Vabariigi vahelise koostöölepingu sõlmimiseks termotuumasünteesienergeetika alaste teadusuuringute valdkonnas.2.  Komisjonipoolne lepingu sõlmimine tuleks heaks kiita,ON TEINUD JÄRGMISE OTSUSE:Ainus artikkelEuroopa Aatomienergiaühenduse nimel kiidetakse käesolevaga heaks komisjonipoolne Euroopa Aatomienergiaühenduse ja India Vabariigi valitsuse vahelise koostöölepingu sõlmimine termotuumasünteesienergeetika alaste teadusuuringute valdkonnas.Lepingu tekst on lisatud käesolevale otsusele.Brüssel,Nõukogu nimeleesistujaLISAKOOSTÖÖLEPING EUROOPA AATOMIENERGIAÜHENDUSE JA INDIA VABARIIGI VALITSUSE VAHEL TERMOTUUMASÜNTEESIENERGEETIKA ALASTE TEADUSUURINGUTE VALDKONNASEuroopa Aatomienergiaühendus (Euratom) ja India Vabariigi valitsus (edaspidi koos „lepinguosalised“);arvestades, et 20. detsembril 1993. aastal Euroopa Ühenduse ja India Vabariigi vahel sõlmitud lepingus partnerluse ja arengu kohta kohustuvad lepinguosalised edendama koostööd energia ja keskkonnakaitse valdkonnas;soovides jätkata termotuumasünteesienergeetika arendamise soodustamist võimaliku keskkonnaohutu, majanduslikult konkurentsivõimelise ning praktiliselt ammendamatu energiaallikana,ON KOKKU LEPPINUD JÄRGMISES:I artikkelEesmärkKäesoleva lepingu eesmärk on vastastikuse kasu alusel tugevdada lepinguosaliste vahelist koostööd vastavates termotuumasünteesiprogrammide valdkondades, et arendada termotuumasünteesi energiasüsteemil põhinevat teaduslikku arusaamist ja tehnoloogilist suutlikkust.II artikkelKoostöövaldkonnadLepingu kohaselt on võimalikud koostöövaldkonnad:a. tokamakid, sealhulgas praeguse põlvkonna suurprojektid ja järgmise põlvkonna projektidega seonduvad tegevused;b. alternatiivid tokamakidele;c. magnettermotuumasünteesi tehnoloogia;d. plasmateooria ja rakenduslik plasmafüüsika;e. programmi strateegia ja kavad ningf. muud kirjalikult lepinguosaliste vahel kokkulepitud valdkonnad, kui osaliste vastavad programmid neid hõlmavad.III artikkelKoostöövormid1. Käesoleva lepingu kohaselt on võimalikud (kuid mitte ainult) järgmised koostöövormid:a. teadus- ja tehnikaalase tegevuse, arendustegevuse, praktilise töö ja selle tulemustega, programmi strateegia ja kavadega seotud teabe vahetamine ja andmine, sh avalikustamisele mittekuuluva teabe vahetamine VI ja VII artiklis sätestatud tingimustel;b. teadlaste, inseneride ja muude spetsialistide vahetamine kokkulepitud ajavahemikeks katsetel, analüüsides, kavandamises ning muudes uuringutes ja arendustegevuses osalemiseks kooskõlas VIII artikliga;c. seminaride ja muude selliste kohtumiste korraldamine, mille läbiviimine oleks V artikli kohaselt kasulik, et arutada ja vahetada teavet II artiklis loetletud ja eelnevalt kokkulepitud valdkondi käsitletavate teemade kohta;d. proovide, materjalide, seadmete (instrumentide ja nende osade) vahetamine ja hankimine eksperimentide teostamiseks, katsetamiseks ja hinnangu andmiseks kooskõlas IX ja X artikliga;e. ühisuuringute, -projektide või -katsete läbiviimine, sealhulgas nende ühine kavandamine, ettevalmistamine ja teostamine;f. andmevahetuse korraldamine, sealhulgas (kuid mitte ainult) andmete kaugtöötluse vahendid; ningg. muude koostöö erivormide elluviimine, kui need on kooskõlas lepinguosaliste vahelise kirjaliku kokkuleppega.2. Lepinguosalised kooskõlastavad vastavalt vajadusele lepingukohase tegevuse muude rahvusvaheliste termotuumasünteesi teadusuuringute ja arendustegevustega, et vähendada dubleerimist. Käesoleva lepingu tõlgendamine ei või piirata lepinguosaliste vahelise olemasoleva või edaspidise koostöökorra kohaldamist.IV artikkelKooskõlastuskomitee ja täitevsekretärid1. Lepinguosalised moodustavad kooskõlastuskomitee, et kooskõlastada ja juhtida käesoleva lepingu kohast tegevust. Kumbki lepinguosaline nimetab võrdse arvu kooskõlastuskomitee liikmeid ning nimetab ühe enda määratud liikmetest delegatsiooni juhiks. Kooskõlastuskomitee tuleb kokku kord aastas vaheldumisi India Vabariigis ja Euroopa Liidus või muul kokkulepitud ajal ja muus kokkulepitud kohas. Koosolekut juhatab vastuvõtva lepinguosalise delegatsiooni juht.2. Kooskõlastuskomitee koostab tulevase koostöö kava, kiidab heaks ja vaatab läbi käesoleva lepingu kohase praeguse koostöötegevuse. Kooskõlastuskomitee ühtlasi kooskõlastab, teeb ettepanekuid, ja kiidab heaks käesoleva lepingu raames tehtava tulevase koostöö seoses nende tehnilise väärtuse ja jõupingutustega, mis on vajalikud, et tagada lepingu raames vastastikune ja üldine kasu.3. Kõik kooskõlastuskomitee otsused võetakse vastu ühehäälselt.4. Kooskõlastuskomitee koosolekute vahelisteks ajavahemikeks nimetab kumbki lepinguosaline täitevsekretäri, kes tegutseb vastava osalise nimel kõikides käesoleva lepingu kohast koostööd käsitlevates küsimustes. Täitevsekretärid vastutavad koostöö igapäevase korraldamise eest.V artikkelRakendamine1. Kumbki lepinguosaline määrab tegevuse rakendamiseks käesoleva lepingu raames asjaomased asutused.2. Kui kooskõlastuskomitee kiidab koostöö heaks, kiidab ta vajaduse korral vastavalt käesolevale lepingule ja selle tingimustele heaks projektikava.3. Igas projektikavas loetletakse projektide rakendamiseks määratud asutused ja koostöö rakendamise üksikasjalikud sätted, sealhulgas (kuid mitte ainult) tehniline ulatus ja juhtimine, vastutus saastuse kõrvaldamise eest, avalikustamisele mittekuuluva teabe vahetamine, seadmete vahetamine, intellektuaalomandi haldus, kogukulud, kulude jagamine ja vajaduse korral nende graafik.VI artikkelTeabe kättesaadavus ja levitamine1. Vastavalt kehtivatele õigusnormidele ja käesoleva lepingu sätetele kohustub kumbki lepinguosaline ja kohustuvad tema määratud isikud võimaldama teisele osalisele ja tema määratud isikutele vaba juurdepääsu mis tahes tema käsutuses olevale teabele, mis on vajalik ühiste tegevuste elluviimiseks käesoleva lepingu raames.2. Lepinguosalised toetavad võimalikult laiaulatusliku teabe levitamist, mida neil on õigus avaldada ning mis on kas ühiselt välja töötatud või mida on kavatsetud levitada või vahetada vastavalt käesolevale lepingule, kaitstes seejuures avaldamisele mittekuuluvat teavet ja intellektuaalomandit, mis on loodud või kättesaadavaks tehtud käesoleva lepingu raames.3. Käesoleva lepingu kohaselt ühelt lepinguosaliselt teisele edastatav teave on edastava osalise arusaamist ja veendumust mööda võimalikult täpne, kuid edastav lepinguosaline ei taga edastatud teabe sobivust vastuvõtva osalise või kolmanda osapoole poolt ükskõik missuguseks konkreetseks kasutamiseks või rakendamiseks. Lepinguosaliste ühiselt loodud teave on kummagi osalise arusaamise ja veendumuse kohaselt täpne. Kumbki lepinguosaline ei taga ühise teabe täpsust või selle sobivust kummagi osalise või kolmanda osapoole jaoks mis tahes kasutamiseks või rakendamiseks.VII artikkelIntellektuaalomandKäesoleva lepingu raames toimunud koostöö käigus loodud või hangitud intellektuaalomandi kaitsmisel või jaotamisel juhindutakse A lisas toodud sätetest, mis moodustavad käesoleva lepingu lahutamatu osa ning mida kohaldatakse kõigi tegevuste suhtes, mida tehakse käesoleva lepingu alusel.VIII artikkelPersonalivahetusKooskõlas käesoleva määrusega kohaldatakse lepinguosaliste ja nende määratud isikute vahelise personalivahetuse suhtes järgmisi sätteid:a. kumbki lepinguosaline kindlustab oskustega ja kogenud kvalifitseeritud personali valimise käesoleva lepingu kohaselt kavandatud tegevuse teostamiseks. Iga kõnealune personalivahetus lepitakse eelnevalt kirjalikult lepinguosaliste vahel kokku, osutades käesolevale lepingule, intellektuaalomandit käsitlevatele asjakohastele sätetele ja asjaomasele koostööle;b. kumbki lepinguosaline vastutab oma vahetuspersonali palga, kindlustuse ja lisatasude maksmise eest;c. lähetav lepinguosaline kannab sõidu- ja elamiskulud tema lähetatud vahetus- või ametisse määratud personali eest, kes peatub vastuvõtva osalise juures, kui ei ole teisiti kokku lepitud;d. vastuvõttev lepinguosaline tagab teise osalise vahetuspersonali (ja nende perekondade) nõuetekohase majutamise lepinguosalistele sobival vastastikusel alusel;e. vastuvõttev lepinguosaline tagab asjakohaste õigusnormide raames vahetuspersonalile igakülgse abi seoses haldusnõuetega (näiteks viisade taotlemine);f. kumbki lepinguosaline tagab, et vahetuspersonal järgib vastuvõtvas asutuses kehtivaid töö- ja ohutuseeskirjade üldnõudeid;g. kumbki lepinguosaline võib omal kulul jälgida teise osalise tehtavaid erikatseid ja analüüse II artiklis määratletud koostöövaldkondades. Kõnealune jälgimine võib toimuda personali külastustena, eeldusel et igal üksikul juhul on vastuvõttev lepinguosaline andnud selleks nõusoleku.IX artikkelSeadmete, proovide jne vahetamineKui lepinguosalised või nende määratud isikud vahetavad omavahel, laenavad või tarnivad teisele osalisele seadmeid, mõõteriistu, proove, materjale või vajalikke varuosi (edaspidi „seadmed“), kohaldatakse saadetise ja seadmete kasutamise suhtes järgmisi sätteid:a. saadetist lähetav lepinguosaline esitab võimalikult kiiresti enda saadetavate seadmete jms üksikasjaliku loetelu koos asjakohaste täpsustustega ning nende seadmete tehniliste ja informatiivsete dokumentidega;b. lähetava lepinguosalise tarnitud seadmed jms jäävad lähetava osalise omandusse ja need tagastatakse lähetanud osalisele kooskõlastuskomitee määratud kuupäeval, kui V artiklis osutatud projektikavas ei ole teisiti kokku lepitud;c. seadmed jms rakendatakse tööle nende vastuvõtja juures ainult lepinguosaliste vahelise kokkuleppe kohaselt; andd. vastuvõttev lepinguosaline tagab seadmetele vajalikud ruumid ning elektri-, vee- ja gaasivarustuse lepinguosaliste vahelise kokkuleppe tehniliste tingimuste kohaselt, milles osalised on vastastikku kokku leppinud.X artikkelÜldsätted1. Kumbki lepinguosaline teostab omapoolsed käesoleva lepinguga ettenähtud tegevused tema suhtes kehtivate õigusnormide kohaselt ning tagab asjaomaste rahaliste vahendite olemasolu.2. Kui lepinguosalised ei ole kirjalikult eraldi teisiti kokku leppinud, siis kannab kõik käesoleva lepingu kohasest koostööst tulenevad kulud neid põhjustanud lepinguosaline.3. Kõik lepingu kehtivuse ajal tekkivad lepingu tõlgendamise ja rakendamisega seotud küsimused lahendatakse lepinguosaliste kokkuleppel.4. EURATOMi puhul kohaldatakse käesolevat lepingut territooriumide suhtes, mille suhtes kohaldatakse Euroopa Aatomienergiaühenduse asutamislepingut, ning nende riikide territooriumide suhtes, mis osalevad EURATOMi termotuumasünteesiprogrammis täiel määral osalevate kolmandate riikidena.XI artikkelLepingu kestus, muutmine ja lõpetamine1. Käesolev leping jõustub päeval, mil lepinguosalised on teineteisele kirjalikult teatanud, et nad on lepingu jõustumiseks vajalikud riigisisesed menetlused lõpule viinud ning need kehtivad viis (5) aastat. Kui üks lepinguosalistest ei teavita teist kirjalikult vähemalt kuus kuud enne lepingu lõppemist oma kavatsusest leping lõpetada, pikendatakse käesolevat lepingut automaatselt järgmiseks viieks (5) aastaks.2. Käesolevat lepingut võib muuta lepinguosaliste kirjalikul kokkuleppel.3. Kõiki ühiseid jõupingutusi ja katseid, mida ei ole käesoleva lepingu lõpetamisel või lõppemisel lõpule viidud, võib lõpetamiseni jätkata vastavalt käesoleva lepingu tingimustele.4. Käesolevat lepingut ja mis tahes sellekohast projektikava võib igal ajal kummagi lepinguosalise äranägemisel lõpetada, teatades sellest vähemalt kuus (6) kuud kirjalikult ette. See lõpetamine ei piira käesoleva lepingu või projektikava alusel omandatud kummagi lepinguosalise õigusi kuni lepingu lõpetamise kuupäevani.5. Käesolev leping on sõlmitud kahes eksemplaris bulgaaria, tšehhi, taani, hollandi, inglise, eesti, soome, prantsuse, saksa, kreeka, ungari, itaalia, leedu, läti, malta, poola, portugali, rumeenia, slovaki, sloveeni, hispaania ja rootsi keeles, kusjuures kõik tekstid on võrdselt autentsed.Selle kinnituseks on täievolilised esindajad käesolevale lepingule alla kirjutanud.…, … [kuupäev] XXXX.INDIA VABARIIGI VALITSUS: | EUROOPA AATOMIENERGIAÜHENDUS: |A LISA INTELLEKTUAALOMANDI ÕIGUSEDKäesoleva lepingu kohaselt loodud või hangitud intellektuaalomandi õigused jaotatakse järgmiselt.I. KohaldamineKäesolevat lisa kohaldatakse kogu käesoleva lepingu alusel tehtava koostöö suhtes, kui ei ole teisiti kokku lepitud.II. Õiguste omandiline kuuluvus ning nende omistamine ja teostamineA. Käesolevas lepingus kasutatakse mõistet „intellektuaalomand” 14. juulil 1967 Stockholmis sõlmitud Ülemaailmse Intellektuaalomandi Organisatsiooni asutamise konventsiooni artiklis 2 määratletud tähenduses.B. Käesolevas lisas käsitletakse õiguste, osaluse ja autoritasude jaotamist lepinguosaliste vahel. Kumbki lepinguosaline tagab, et teine osaline võib omandada talle käesoleva lisa kohaselt antud intellektuaalomandi õigused. Käesolev lisa ei muuda ega piira muul viisil lepinguosaliste ja nende kodanike omavahelist õiguste, osaluse ja autoritasude jaotamist, mille määravad kindlaks kummagi lepinguosalise territooriumil kehtivad seadused ja tavad.C. Käesoleva lepingu lõpetamine või lõppemine ei mõjuta käesolevast lisast tulenevaid õigusi ja kohustusi.D. (1) Lepinguosaliste vahelise koostöö korral käsitletakse ühisest teadustööst, st mõlema lepinguosalise teadustöö tulemusena saadud intellektuaalomandit tehnoloogiahalduskava raames vastavalt järgmistele põhimõtetele:3.  Lepinguosalised teatavad teineteisele mõistliku aja jooksul käesoleva lepingu (või selle asjaomaste rakenduskokkulepete) alusel tekkinud intellektuaalomandi õigustest.4.  Ühise teadustöö käigus tekkinud intellektuaalomandiga õigusi ja soodustusi võivad ilma territoriaalsete piiranguteta kasutada mõlemad lepinguosalised, kui ei ole kokku lepitud teisiti.5.  Kumbki lepinguosaline taotleb aegsasti kaitset intellektuaalomandile, millele tal on tehnoloogiahalduskava kohaselt õigus.6.  Kummalgi lepinguosalisel on tühistamatu ja kasutustasuta lihtlitsents, mis lubab kogu käesolevast lepingust tulenevat intellektuaalomandit kasutada ainult teadus- ja uurimistöö otstarbel.7.  Vastuvõtvate asutuste poliitika kohaselt saavad intellektuaalomandi loomisel osalenud külalisteadlased intellektuaalomandi õigused ja osa vastuvõtva asutuse poolt selliste intellektuaalomandi õiguste litsentsimisest teenitud kasutustasudest. Kumbki lepinguosaline tagab külalisteadlastele oma riigi kodanikega samaväärse kohtlemise seoses eespool osutatud intellektuaalomandi õiguse andmise ja kasutustasudega. Lisaks on igal külalisteadlasel, keda tunnustatakse leiutajana, õigus saada koheldud kui vastuvõtva lepinguosalise kodanik seoses auhindade, preemiate, soodustustega ning mis tahes muude auhindadega vastavalt vastuvõtva asutuse poliitikale ning lepinguosaliste kohaldatavatele asjaomastele õigusaktidele.(2) Muu koostöö kui ühise teadustegevuse puhul, mida tehakse II lõike D lõigu punkti 1 sätete kohaselt, nõuab kumbki lepinguosaline oma õigusnormide ulatuses, et kumbki osaline sõlmiks erilepingud ühise teadustöö elluviimise ning osalejate õiguste ja kohustuste kohta. Intellektuaalomandi kohta sätestatakse lepingus tavaliselt muu hulgas omandiline kuuluvus, kaitse, kasutajaõigused teadus- ja arendustööks, kasutamine ja levitamine, sealhulgas ühise avaldamise kord, külalisteadlaste õigused ja kohustused ning vaidluste lahendamise kord. Lepingus võib käsitleda ka eel- ja taustteabele ligipääsu, litsentsimist ja lõpptulemusi.E. Säilitades käesoleva lepinguga hõlmatud valdkondades konkurentsitingimusi, püüab kumbki lepinguosaline tagada, et käesoleva lepingu ja selle kohaselt sõlmitud kokkulepete alusel omandatud õigusi rakendatakse nii, et soodustatakse eelkõige i) käesoleva lepingu kohaselt loodud või muul viisil kättesaadavaks tehtud teabe kasutamist ja levitamist, kuivõrd see on kooskõlas nii käesoleva lepingu tingimustega, selle IV jao sätetega kui ka mis tahes eeskirjadega, mis kehtivad lepinguosaliste tundlikku või konfidentsiaalset tuumaenergiaalast teavet kohaldavate õigusaktide põhjal, ning ii) rahvusvaheliste normide vastuvõtmist ja rakendamist.III. Autoriõigusega kaitstud töödKäesoleva lepingu tingimuste kohaselt käsitletakse lepinguosalistele kuuluvat autoriõigust intellektuaalomandi õiguste kaubandusaspektide lepingu kohaselt, mida haldab Maailma Kaubandusorganisatsioon.IV. TeaduskirjandusV jaos sätestatud avalikustamisele mittekuuluva teabe käsitlemisega kooskõlas kohaldatakse järgmist korda.A. Kummalgi lepinguosalisel on õigus saada tühistamatu ja kasutustasuta lihtlitsents, mille kohaselt võib kõikides riikides tõlkida, reprodutseerida ja avalikult levitada teavet, mida sisaldavad vahetult käesoleva lepingu kohasest ühisest teadustööst tulenevad teaduslikud ja tehnilised ajakirjad, artiklid, ettekanded, raamatud või muud andmekandjad.B. Kõikidel autoriõigusega kaitstud tööde eksemplaridel, mida levitatakse avalikult ja mis koostatakse käesoleva sätte alusel, näidatakse töö autorite nimed, kui autor ei ole selgesõnaliselt keeldunud oma nime avaldamisest. Samuti on eksemplaridel selgelt näha märge lepinguosaliste koostööpanuse kohta.V. Avalikustamisele mittekuuluv teaveA. Avalikustamisele mittekuuluv dokumenteeritud teave8.  Mõlemad lepinguosalised määravad võimalikult kiiresti kindlaks teabe, mille avalikustamist nad seoses käesoleva lepinguga ei soovi, lähtudes muu hulgas järgmistest kriteeriumidest:9.  teave on salajane selles mõttes, et see ei ole tervikuna või oma teatavas koosseisus või koostisosade kogumina üldteada ega seaduslikul viisil hõlpsasti kättesaadav,10.  salajasusest tulenevalt on teabel tegelik või võimalik kaubanduslik väärtus ning11.  teabe üle seaduslikku kontrolli omav isik on asjaoludest lähtuvalt võtnud vajalikke meetmeid, et hoida seda salajas. Kui ei ole teisiti ette nähtud, võivad lepinguosalised teatavatel juhtudel leppida kokku, et käesoleva lepingu kohase ühise teadustöö käigus esitatud, vahetatud või loodud teavet ei või osaliselt või täielikult avalikustada.12.  Kumbki lepinguosaline tagab, et teine osaline tunneb hõlpsasti ära käesoleva lepingu kohase avaldamata eelisõigusliku teabe ja saab aru selle salajasusest näiteks asjakohase märke või piirava seletuskirja järgi. See kehtib ka nimetatud teabe täieliku või osalise reprodutseerimise puhul. Käesoleva lepingu kohaselt avalikustamisele mittekuuluvat teavet saav lepinguosaline või asjaosaline arvestab selle salajasusega. Need piirangud lõpevad automaatselt, kui sellise teabe omanik avalikustab teabe piiranguteta.13.  Vastuvõttev lepinguosaline võib käesoleva lepingu kohaselt talle teise osalise edastatud avalikustamisele mittekuuluvat teavet levitada oma töötajate, sealhulgas ka oma töövõtjate ning muude oma asjakohaste teenistuste seas, kellel on käimasoleva ühise teadustöö konkreetsete eesmärkidega seotud volitused, tingimusel et sellisel viisil levitatud avalikustamisele mittekuuluv teave on kaitstud kummagi lepinguosalise õigusnormidega sätestatud ulatuses ning see teave on eespool sätestatu kohaselt kergesti äratuntav.B. Avalikustamisele mittekuuluv teave, mida ei ole dokumenteeritudLepinguosalised või nende määratud isikud käsitlevad käesoleva lepingu alusel korraldatud seminaridel või muudel nõupidamistel esitatud avalikustamisele mittekuuluvat teavet, mida ei ole dokumenteeritud, või töötajate töölevõtmisest, teadusrajatiste kasutamisest või ühisprojektidest tulenevat teavet käesolevas lepingus dokumenteeritud teabe suhtes sätestatud põhimõtete kohaselt, tingimusel et sellise avalikustamisele mittekuuluva või muu salajase või piiratud levikuga teabe vastuvõtjale tehakse hiljemalt teabe edastamise ajal kirjalikult teatavaks, et edastatav teave on salajane.C. JärelevalveKumbki lepinguosaline püüab tagada, et talle käesoleva lepingu kohaselt teatavaks saanud avalikustamisele mittekuuluva teabe suhtes kohaldatakse nimetatud lepingus sätestatud järelevalvet. Kui ühele lepinguosalisele saab teatavaks, et ta ei suuda täita punktide A ja B sätteid levitamisest hoidumise kohta või et see võib tõenäoliselt juhtuda, teatab ta sellest viivitamata teisele lepinguosalisele. Seejärel konsulteerivad lepinguosalised teineteisega, et määrata kindlaks asjakohased meetmed.VI. Vaidluste lahendamine, intellektuaalomandi uued liigid ja ettenägematu intellektuaalomandA. Lepinguosaliste vahelised intellektuaalomandit käsitlevad vaidlused lahendatakse vastavalt artikli X punktile 3. Lepinguosaliste vahelise kokkuleppe alusel võib vaidluse esitada siiski rahvusvahelisele vahekohtule, kes teeb siduva otsuse rahvusvahelise õiguse kohaldatavate sätete kohaselt. Kui ei ole teisiti kokku lepitud, kohaldatakse Uncitrali (ÜRO rahvusvahelise kaubandusõiguse komisjon) vahekohtueeskirju.B. Kui üks lepinguosaline leiab, et käesoleva lepingu kohase koostöö tulemusena võib tekkida tehnoloogiahalduskava või määratud asutuste vahelise lepinguga hõlmamata uut liiki intellektuaalomand, või kui tekivad muud ettenägematud raskused, alustavad lepinguosalised viivitamata arutelusid eesmärgiga tagada oma territooriumil kõnealuse intellektuaalomandi kaitse ning kasutamise ja levitamise piisav sätestatus.[1] ELT L 400, 30.12.2006, lk 60.[2] ELT L 400, 30.12.2006, lk 404.


               EUROOPA KOMISJON
            Brüssel,1.6.2017
            COM(2017) 264 final
            2017/0107(NLE)
            Ettepanek:
            NÕUKOGU OTSUS
            2015. aasta rahvusvahelise oliiviõli- ja lauaoliivilepingu sõlmimise kohta

               SELETUSKIRI

               1.ETTEPANEKU TAUST

               2005. aasta rahvusvahelist oliiviõli- ja lauaoliivilepingut,
                  1
                mis kaotas kehtivuse 31. detsembril 2014, pikendati 31. detsembrini 2015. Lepingu artikli 47 lõike 3 kohaselt kehtib see kuni uue lepingu jõustumiseni.

               19. novembril 2013 andis nõukogu komisjonile läbirääkimisvolitused, millega lubatakse tal alustada liidu nimel läbirääkimisi uue rahvusvahelise oliiviõli- ja lauaoliivilepingu sõlmimiseks.

               2005. aasta rahvusvahelise oliiviõli ja lauaoliivilepingu jätkulepingu läbirääkimistega seotud Ühinenud Rahvaste Organisatsiooni konverentsi raames, mis toimus 5.–9. oktoobril 2015 Genfis Palais des Nationsis, koostasid 24 ÜRO Kaubandus- ja Arengukonverentsi liikmesriiki ning kaks valitsustevahelist organisatsiooni uue lepingu teksti.

               Lepingu tekst, mida arutati nõukogu põhitarbeainete töörühmaga konsulteerides, on kooskõlas nõukogus vastuvõetud läbirääkimisjuhistega.

               Vastavalt nõukogu 10. oktoobri 2016. aasta otsusele (EL) 2016/1892
                  2
                allkirjastati 28. novembril 2016 liidu nimel 2015. aasta rahvusvaheline oliiviõli- ja lauaoliivileping ÜRO peakorteris New Yorgis, eeldusel et see sõlmitakse hilisemal kuupäeval.

               Uue lepingu ajutine kohaldamine algas 1. jaanuaril 2017 vastavalt selle artikli 31 lõikele 2.

               2.ETTEPANEK

               Eespool esitatut arvesse võttes teeb komisjon ettepaneku, et

               vastavalt Euroopa Liidu toimimise lepingu artikli 207 lõikele 4 ja artikli 218 lõikele 6 nimetab nõukogu eesistuja isiku, kes on volitatud Euroopa Liidu nimel hoiule andma lepingu artikli 28 lõikega 4 ette nähtud heakskiitmiskirja, et väljendada Euroopa Liidu nõusolekut end lepinguga siduda.

               Lisaks on ette nähtud, et nõukogu annab vastavalt Euroopa Liidu toimimise lepingu artikli 218 lõikele 7 komisjonile volitused kehtestada liidu nimel vastu võetavad seisukohad uue lepingu kohases liikmete nõukogus, kui kõnealusel organil tuleb vastu võtta vastavalt lepingu artikli 19 lõike 2 lisades B ja C esitatud oliiviõlide, oliivijääkõlide ja lauaoliivide nimetuste ja määratluste muudatused.

               3.MÕJU EELARVELE

               Ettepanek ei mõjuta eelarvet.

               2017/0107 (NLE)

               Ettepanek:

               NÕUKOGU OTSUS

               2015. aasta rahvusvahelise oliiviõli- ja lauaoliivilepingu sõlmimise kohta

               EUROOPA LIIDU NÕUKOGU,

               võttes arvesse Euroopa Liidu toimimise lepingut, eriti selle artikli 207 lõiget 4 koostoimes artikli 218 lõike 6 teise lõigu punkti a alapunktiga v ning artikli 218 lõikega 7,

               võttes arvesse Euroopa Komisjoni ettepanekut,

               võttes arvesse Euroopa Parlamendi nõusolekut

               ning arvestades järgmist:

               (1)19. novembril 2013 andis nõukogu komisjonile volituse alustada liidu nimel läbirääkimisi uue rahvusvahelise oliiviõli- ja lauaoliivilepingu sõlmimiseks
                  3
               .

               (2)Uue rahvusvahelise oliiviõli- ja lauaoliivilepingu teksti võtsid 2005. aasta rahvusvahelise oliiviõli ja lauaoliivilepingu jätkulepingu läbirääkimistega seotud Ühinenud Rahvaste Organisatsiooni konverentsi raames 9. oktoobril 2015 vastu 24 ÜRO Kaubandus- ja Arengukonverentsi liikmesriiki ning kaks valitsustevahelist organisatsiooni.

               (3)Vastavalt nõukogu 10. oktoobri 2016. aasta otsusele (EL) 2016/1892
                  4
                allkirjastati 28. novembril 2016 liidu nimel 2015. aasta rahvusvaheline oliiviõli- ja lauaoliivileping (edaspidi „leping“) ÜRO peakorteris New Yorgis, eeldusel et see sõlmitakse hilisemal kuupäeval.

               (4)Kõnealuse lepingu ajutine kohaldamine algas 1. jaanuaril 2017 vastavalt selle artikli 31 lõikele 2.

               (5)Lepinguga luuakse otsuseid vastu võetav organ „liikmete nõukogu”, mis kasutab kõiki kättesaadavad õigusi ja täidab kõiki vajalikke ülesandeid, mis on vajalikud kõnealuse lepingu eesmärkide täitmiseks. Komisjonile tuleks anda volitus esindada liitu liikmete nõukogus.

               (6)Vastavalt lepingu artikli 19 lõikele 2 võib liikmete nõukogu muuta lepingu lisades B ja C esitatud oliiviõlide, oliivijääkõlide ja lauaoliivide nimetusi ja määratlusi ning seega muuta lepingut.

               (7)Selleks, et lihtsustada liikmete nõukogu poolt lepingus tehtavate muudatuste vastuvõtmist, tuleks komisjonile anda volitus need liidu nimel heaks kiita.

               (8)Komisjon peaks esindama liidu seisukohti, mis on seotud lepingu muudatuste ettepanekutega, tagades et kõnealused seiskohad on liidu huvides, aitavad saavutada liidu kaubanduspoliitikaga seotud eesmärke ning ei ole vastuolus liidu ega rahvusvahelise õigusega, ilma et see piiraks komisjoni õigust võtta delegeeritud aktiga vastu liidu eeskirju liikmete nõukogu poolt vastu võetud muudatuste ettepanekute suhtes, eriti oliiviõli ja lauaoliivide sektori turustusstandardite suhtes, mis on sätestatud Euroopa Parlamendi ja nõukogu määruse (EL) nr 1308/2013
                  5
                artiklis 75.

               (9)Liikmesriikide eksperditeadmiste kasutamiseks ja võimalikult suure koostöö tagamiseks liikmete nõukogu otsuste ja liidu eeskirjade vahel, mis võetakse vastu liikmete nõukogu otsuste põhjal delegeeritud aktidega, peaksid liikmesriikide esindajad abistama komisjoni ning neid tuleks teavitada komisjoni poolt liidu nimel võetavatest seisukohtadest viimaste ettevalmistamise alguses. On asjakohane ette näha, et kui aluslepingu artikli 238 lõike 3 punkti a teises lõigus sätestatud piirangu kohaselt vähemusele vastav kindel arv liikmesriike on komisjoni poolt kavandatud seisukoha vastu, ei saa komisjon kõnealust seisukohta võtta.

               (10)Leping tuleks Euroopa Liidu nimel heaks kiita,

               ON VASTU VÕTNUD KÄESOLEVA OTSUSE:

               Artikkel 1

               2015. aasta rahvusvaheline oliiviõli- ja lauaoliivileping kiidetakse liidu nimel heaks.

               Lepingu tekst on lisatud käesolevale otsusele.

               Artikkel 2

               Nõukogu eesistuja nimetab isiku, kes on volitatud Euroopa Liidu nimel hoiule andma lepingu artikli 28 lõikega 4 ette nähtud heakskiitmiskirja, et väljendada liidu nõusolekut end lepinguga siduda.

               Artikkel 3

               Lepingu artikli 3 kohases liikmete nõukogus esindab liitu komisjon.

               Artikkel 4

               Kui lepingu kohast liikmete nõukogu kutsutakse üles võtma vastu lepingu artikli 19 lõike 2 lisades B ja C esitatud oliiviõlide, oliivijääkõlide ja lauaoliivide nimetuste ja määratluste muudatused, on komisjon volitatud kehtestama liidu nimel võetavad seisukohad kavandatud muudatuste kohta järgmistel tingimustel:

               1)Komisjon tagab, et vastuvõetud seiskohad

               -on liidu huvides;

               -ei ole liidu ega rahvusvahelise õiguse ning eriti määrusega (EL) nr 1308/2013 vastuolus, ilma et see piiraks komisjoni õigust kohandada ELi eeskirju delegeeritud õigusaktiga liikmete nõukogu poolt vastuvõetud muudatuste kohta, eriti oliiviõli ja lauaoliivide sektori turustusstandardite suhtes, mis on sätestatud kõnealuse määruse artiklis 75.

               2)Liidu seisukoha võtmiseks teatab komisjon liikmesriikide esindajatele sobiva ajavahemiku jooksul seisukoha, mille ta kavatseb liidu nimel liikmete nõukogus võtta.

               Kui aluslepingu artikli 238 lõike 3 punkti a teises lõigus sätestatud piirangu kohaselt vähemusele vastav kindel arv liikmesriike on komisjoni poolt kavandatud seisukoha vastu, ei saa komisjon liikmete nõukogus kõnealust seisukohta võtta. Sellisel juhul esitab komisjon vastavalt aluslepingu artikli 218 lõikele 9 nõukogule sobiva ettepaneku.

               Artikkel 5

               Käesolev otsus jõustub seitsmendal päeval pärast selle avaldamist Euroopa Liidu Teatajas.

               Brüssel,

                     Nõukogu nimel

                     eesistuja

                     (1)
                  ELT L 302, 19.11.2005, lk 47.

                     (2)
                  Nõukogu 10. oktoobri 2016. aasta otsus (EL) 2016/1892 2015. aasta rahvusvahelise oliiviõli- ja lauaoliivilepingu Euroopa Liidu nimel allkirjastamise ja selle ajutise kohaldamise kohta (ELT L 293, 28.10.2016, lk 2).

                     (3)
                  COM(2013) 646 (final), 19.9.2013.

                     (4)
                  Nõukogu 10. oktoobri 2016. aasta otsus (EL) 2016/1892 2015. aasta rahvusvahelise oliiviõli- ja lauaoliivilepingu Euroopa Liidu nimel allkirjastamise ja selle ajutise kohaldamise kohta (ELT L 293, 28.10.2016, lk 2).

                     (5)
                  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).


Tähtis õiguslik teade

|

52006PC0284

Ettepanek Euroopa Parlamendi ja Nõukogu otsus millega nähakse ette eelneva läbivaatamise ja konsulteerimise menetlus liikmesriikide poolt kavandatavate transporti käsitlevate õigusaktide suhtes (kodifitseeritud versioon)  /* KOM/2006/0284 lõplik - COD 2006/0099 */

	[pic] | EUROOPA ÜHENDUSTE KOMISJON |Brüssel 9.6.2006KOM(2006) 284 lõplik2006/0099 (COD)EttepanekEUROOPA PARLAMENDI JA NÕUKOGU OTSUSmillega nähakse ette eelneva läbivaatamise ja konsulteerimise menetlus liikmesriikide poolt kavandatavate transporti käsitlevate õigusaktide suhtes(kodifitseeritud versioon)(komisjoni esitatud)SELETUSKIRI1. Kodanike Euroopa jaoks peab komisjon oluliseks ühenduse õigust lihtsustada ja selgemaks muuta, nii et see oleks kodanikule loetavam ja kättesaadavam; see annab kodanikule parema võimaluse talle antud õigusi kasutada.Seda eesmärki ei ole võimalik saavutada, kuni arvukad sätted, mida on korduvalt ja sageli oluliselt muudetud, asuvad laiali, osad esialgses õigusaktis ja osad muutvates õigusaktides. Nii tuleb kehtiva õiguse kindlakstegemiseks uurida ja võrrelda suurt hulka õigusakte.Muudetud õigusaktide kodifitseerimine on seega oluline ühenduse õiguse selguse ja loetavuse saavutamiseks.2. 1. aprillil 1987. aastal otsustas[1] komisjon anda oma talitustele ülesande kodifitseerida kõik õigusaktid hiljemalt kümnenda muudatuse järel. Komisjon rõhutas, et see on minimaalne nõue ning et ühenduse õiguse arusaadavuse ja selguse jaoks tuleks talitustel püüda nende vastutusalas olevaid tekste kodifitseerida veel tihedamini.3. Seda kinnitati Edinburghi Euroopa Ülemkogu eesistuja järeldustega detsembris 1992[2], rõhutades kodifitseerimise tähtsust, mis annab õiguskindlust konkreetsel ajahetkel asjas kohaldamisele kuuluva õiguse osas.Kodifitseerides tuleb täpselt järgida ühenduse tavapärast seadusloomemenetlust.Kuna kodifitseeritavatesse õigusaktidesse ei või teha sisulisi muudatusi, otsustasid Euroopa Parlament, nõukogu ja komisjon 20. detsembri 1994. aasta institutsioonidevahelises kokkuleppes, et kodifitseeritavate õigusaktide kiiremaks vastuvõtmiseks võib kasutada kiirendatud menetlust.4. Käesoleva ettepaneku eesmärk on kodifitseerida nõukogu 21. märtsi 1962. aasta otsus, millega nähakse ette eelneva läbivaatamise ja konsulteerimise menetlus liikmesriikide poolt kavandatavate transporti käsitlevate õigusaktide suhtes[3]. Uus otsus asendab sellesse inkorporeeritud õigusaktid[4], käesolevas ettepanekus on säilitatud kodifitseeritud õigusaktide sisu ja nende kokkupanemisel on tehtud ainult kodifitseerimiseks vajalikud vormilised muudatused .5. Kodifitseerimise ettepanek on koostatud nõukogu 21. märtsi 1962. aasta otsuse, millega nähakse ette eelneva läbivaatamise ja konsulteerimise menetlus liikmesriikide poolt kavandatavate transporti käsitlevate õigusaktide suhtes ja selle muutmisakti eelneva konsolideerimise alusel kõikides ametlikes keeltes, mis on teostatud Euroopa Ühenduste Ametlike Väljaannete talituse poolt andmetöötluse abil. Juhul kui artiklitele on antud uued numbrid, siis vastavus vanade ja uute numbrite vahel on näidatud tabelis, mis on kodifitseeritud otsuse II lisas.ê 62/403/EMÜ (kohandatud)2006/0099 (COD)EttepanekEUROOPA PARLAMENDI JA NÕUKOGU OTSUSmillega nähakse ette eelneva läbivaatamise ja konsulteerimise menetlus liikmesriikide poolt kavandatavate transporti käsitlevate õigusaktide suhtesEUROOPA PARLAMENT JA EUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artiklit Ö 71 Õ,võttes arvesse komisjoni ettepanekut,võttes arvesse Euroopa majandus- ja sotsiaalkomitee arvamust[5],võttes arvesse regioonide komitee arvamust[6],toimides asutamislepingu artiklis 251 sätestatud korras[7]ning arvestades järgmist:ê1.  Nõukogu 21. märtsi 1962. aasta otsust, millega nähakse ette eelneva läbivaatamise ja konsulteerimise menetlus liikmesriikide poolt kavandatavate transporti käsitlevate õigusaktide suhtes[8] on oluliselt muudetud[9]. Selguse ja otstarbekuse huvides tuleks kõnealune otsus kodifitseerida.ê 62/403/EMÜ põhjendus 1 (kohandatud)2.  Asutamislepingu eesmärkide saavutamine ühise transpordipoliitika raames nõuab teatavate liikmesriikides kavandatavate transporti käsitlevate meetmete eelneva läbivaatamise ja konsulteerimise menetluse Ö säilitamist Õ.ê 62/403/EMÜ põhjendus 23.  Selline menetlus aitab edendada liikmesriikide ja komisjoni vahelist tihedat koostööd asutamislepingu eesmärkide saavutamisel ning vältida lahknevusi liikmesriikide transpordipoliitikas.ê 62/403/EMÜ põhjendus 34.  Selline menetlus aitab samuti hõlbustada ühise transpordipoliitika järkjärgulist vastuvõtmist,ê 62/403/EMÜON VASTU VÕTNUD KÄESOLEVA OTSUSE:Artikkel 1Iga liikmesriik, kes kavatseb vastu võtta raudtee-, auto- või siseveeteetransporti käsitlevat õigusakti, mis võib oluliselt mõjutada ühise transpordipoliitika rakendamist, teatab sellest õigeaegselt ning kirjalikult komisjonile ja samal ajal teistele liikmesriikidele.ê 73/402/EMÜ art 1Artikkel 21. Komisjon adresseerib kahe kuu jooksul pärast artiklis 1 nimetatud teate kättesaamist kõnealusele liikmesriigile arvamuse või soovituse; ta teatab sellest samal ajal teistele liikmesriikidele.2. Iga liikmesriik võib komisjonile esitada oma märkused kõnealuse meetme kohta; ta edastab need samal ajal teistele liikmesriikidele.3. Kui liikmesriik seda taotleb või kui komisjon seda vajalikuks peab, konsulteerib komisjon kõnealuse meetme osas kõigi liikmesriikidega. Lõikes 4 täpsustatud juhul võib selline konsulteerimine toimuda kahe kuu jooksul pärast teatamist.4. Komisjon võib liikmesriigi taotluse põhjal lühendada lõikes 1 sätestatud ajavahemikku või seda pikendada, kui liikmesriik sellega nõustub. Seda tähtaega lühendatakse viieteistkümne päevani, kui liikmesriik teatab, et kavandatav meede on kiireloomuline. Komisjon teatab liikmesriikidele kõigist sellistest tähtaegade lühendamistest või pikendamistest.5. Liikmesriik ei jõusta kõnealust meedet enne kas lõikes 1 või lõikes 4 ettenähtud tähtaja lõppu või enne, kui komisjon on oma arvamuse või soovituse sõnastanud, välja arvatud äärmiselt pakilistel juhtudel, mis nõuavad liikmesriigilt viivitamatuid meetmeid. Sellisel juhul teatab liikmesriik sellest viivitamata komisjonile ja käesolevas artiklis sätestatud menetlust järgitakse pärast meetme võtmist kahe kuu jooksul pärast selle teabe kättesaamist.êArtikkel 3Nõukogu 21. märtsi 1962. aasta otsus, millega nähakse ette eelneva läbivaatamise ja konsulteerimise menetlus liikmesriikide poolt kavandatavate transporti käsitlevate õigusaktide suhtes, tunnistatakse kehtetuks.Viiteid kehtetuks tunnistatud otsusele käsitatakse viidetena käesolevale otsusele kooskõlas II lisas esitatud vastavustabeliga.ê 62/403/EMÜ art 3Artikkel 4Käesolev otsus on adresseeritud liikmesriikidele.Brüssel, […]Euroopa Parlamendi nimel Nõukogu nimelpresident eesistuja[…] […] éLISA IKehtetuks tunnistatud otsus koos muudatusegaNõukogu 21. märtsi 1962. aasta otsus, millega nähakse ette eelneva läbivaatamise ja konsulteerimise menetlus liikmesriikide poolt kavandatavate transporti käsitlevate õigusaktide suhtes | (EÜT, 3.4.1962, lk 720/62) |Otsus 73/402/EMÜ | (EÜT L 347, 17.12.1973, lk 48) |_____________LISA IIVastavustabelNõukogu 21. märtsi 1962. aasta otsus, millega nähakse ette eelneva läbivaatamise ja konsulteerimise menetlus liikmesriikide poolt kavandatavate transporti käsitlevate õigusaktide suhtes | Käesolev otsus |Artiklid 1 ja 2 | Artiklid 1 ja 2 |- | Artikkel 3 |Artikkel 3 | Artikkel 4 |- | Lisa I |- | Lisa II |_____________[1] KOM(87) 868 PV.[2] Vt järelduste A osa 3. lisa.[3] Teostatud vastavalt komisjoni teatisele Euroopa Parlamendile ja nõukogule acquis communautaire ’i kodifitseerimisest K(2001) 645 lõplik.[4] Käesoleva ettepaneku I lisa.[5] ELT C […], […], lk […].[6] ELT C […], […], lk […].[7] ELT C […], […], lk […].[8] EÜT, 3.4.1962, lk 720/62.[9] Vt I lisa.